བཅོམ་འདས་ལྡན་འདས་ཀྱིས་བདེན་བཞི་གསུང་པའི་སྐབས་ནས་རྒྱུ་འབྲས་སྐོར་གསུང་གི་ཡོད་རེད།རྒྱུ་འབྲས་གསུང་ཡོང་བ་དེས་བཅོམ་འདས་ཀྱི་དགོངས་པ་མཐར་ཐུག་དེ་སྲིད་པ་འཁོར་བའི་རྩ་བ་མ་རིག་པའི་གཉེན་པོ།དེ་ཙམ་དུ་མ་ཟད་མ་རིག་པས་བཞག་པའི་བག་ཆགས་ཤེས་བྱ་སྒྲིབ་པའི་གཉེན་པོ་མཐར་ཐུག་དེ་ཆོས་ཐམས་ཅད་དེ་ཁོ་ན་ཉིད་ཕྱིན་ཅི་མ་ལོག་པར་ཤེས་པའི་སྟོང་ཉིད་ཀྱི་ལྟ་བ་དེ་བཅོམ་ལྡན་འདས་ཀྱིས་གསུངས་པ་རེད།སྔགས་ལམ་གྱི་ཐུན་མོང་མ་ཡིན་པའི་ཟབ་ཁྱད་ཡོད་པ་དེ།དེ་འདྲ་བའི་སྟོང་ཉིད་ཀྱི་ལྟ་བ་ལ་གོང་ནས་གོང་དུ་ཁྱད་ཞུགས་པ།ཡུལ་ཅན་གྱི་ངོས་ནས་ཡུལ་ཅན་ཕྲ་ཞིང་ཕྲ་བ་མཐར་ཐུག་པ་དེ་སྟོང་ཉིད་རྟོགས་པའི་ལྟ་བའི་ངོ་བོར་སྐྱེ་བ་ཞིག་གསུང་གི་འདུག